Document ID: /roh_data/filtered/fineweb-2-filterrobots_roh.jsonl.gz/18561

Suenter 18 minutas manava Frölunda gia cun 2:0, tras gols da Ryan Lasch e Spencer Abbott en mo 83 secundas. Ils Finlandais han anc pudì scursanir en la 47avla minuta tras Juho Keranen, il 2:1 è dentant stà il resultat final.
Il MVP da la CHL
L’elecziun sco giugader il pli custaivel da la Champions Hockey League ha gudagnà l’attatgader american Ryan Lasch. En la selecziun pli stretga è era stà il giugader da Tavau Andres Ambühl.
Puspè 6 equipas svizras la proxima CHL
La proxima Champions Hockey League cumenza l’avust che vegn, quai cun 6 equipas svizras. Plazs fixs han Berna, Friburg-Gottéron, Zug ed ils ZSC Lions. Ultra da quai sa qualifitgeschan ils dus clubs cun il pli grond success en il campiunadi, l’emprim criteri èn ils playoffs ed il segund la qualificaziun.
RR Novitads 20:00